Z A P I S N I K

konstituirajuće 1. sjednice Školskog odbora Osnovne škole Sveta Marija održane 24. ožujka 2021. u Osnovnoj školi Sveta Marija u učionici br. 1 s početkom u 17,00 sati.

Sjednica je sazvana pozivom od 22. ožujka 2021. (KLASA: 003-06/21-01, URBROJ: 2109-44-21-01-10).

Nazočni: Gorana Šavora Peter- ravnateljica

 Marta Stella, Nataša Nenadović, Andrea Ermakora, Ivan Pavčec – članovi ŠO

 Anica Poljak –tajnica-računovođa u svojstvu zapisničara

Ravnateljica je pozdravila nazočne, te temeljem članka 39. Statuta predala vođenje sjednice najstarijoj članici Školskog odbora Nataši Nenadović.

 Gđa. Nenadović predložila je za sjednicu sljedeći

 dnevni red:

1.Izvješće o imenovanim članovima Školskog odbora

2.Verifikacija mandata članova Školskog odbora

3.Izbor predsjednika i zamjenika predsjednika Školskog odbora

4.Ostala pitanja

 Dnevni red s poziva jednoglasno je prihvaćen.

**Ad 1)** Prema čl. 28. Statuta Školski odbor ima sedam članova od kojih jednog biraju svi zaposleni u školskoj ustanovi sukladno propisima o izboru radničkog vijeća, dva člana bira Učiteljsko vijeće, jednog člana bira Vijeće roditelja, a tri člana osnivač.

Za članove Školskog odbora izabrani su:

-iz reda svih zaposlenih izabrana je 4. veljače 2021. Nataša Nenadović –učiteljica razredne nastave

-iz reda Učiteljskog vijeća na sjednici održanoj 4. veljače 2021. izabrane su

 – Marta Stella – učiteljica hrvatskog jezika i povijesti

 - Andrea Ermakora – pedagoginja

-iz reda Vijeća roditelja na sjednici održanoj 10. ožujka 2021. izabran je Ivan Pavčec.

Osnivač još nije imenovao kandidate za članove Školskog odbora.

Sukladno čl. 39. Statuta konstituirajuća sjednica saziva se najkasnije u roku od 15 dana nakon što je imenovana većina članova Školskog odbora.

**Ad 2)** Provjeren je identitet imenovanih članova Školskog odbora, te je utvrđeno da mandat imenovanim članovima Školskog odbora traje četiri godine tj. od 24. ožujka 2021. do 23. ožujka 2025. godine.

Članovi Školskog odbora dali su osobne podatke za provjeru podataka u kaznenim evidencijama sukladno čl. 119. st. 3. Zakona o odgoju i obrazovanju u osnovnoj i srednjoj školi.

**Ad 3)** Za predsjednicu Školskog odbora predložena je Marta Stella. Marta Stella prihvatila je kandidaturu.

Javnim glasovanjem ***članovi Školskog odbora jednoglasno su za predsjednicu Školskog odbora izabrali Martu Stella.***

Za zamjenicu predsjednice Školskog odbora predložena je Nataša Nenadović. Nataša Nenadović prihvatila je kandidaturu.

Javnim glasovanjem ***članovi Školskog odbora jednoglasno su za zamjenicu predsjednice Školskog odbora izabrali Natašu Nenadović***.

**Ad 4)** Članovi Školskog odbora obaviješteni su o tome da je 24. ožujka 2021. potpisan sporazum između Međimurske županije i Općine Sveta Marija o izgradnji školske sportske dvorane kojim se obvezuju da će Međimurska županija izgradnju financirati s tri milijuna kuna, a Općina Sveta Marija s dva milijuna kuna. Gradit će se jednodijelna dvorana.

Sjednica je završena u 17,35 sati.

Zapisničar: Predsjednica Školskog odbora:

Anica Poljak Marta Stella, prof.

KLASA: 003-06/21-01

URBROJ: 2109-44-21-01-11